Bifurkacioni i lumit të Nerodimës

Bifurkacioni (Bigëzimi) i lumit të Nerodimes është fenomen natyror i ndarjes së lumit në dy degë dhe derdhjes në ujëmbledhësa të ndryshëm detar.  

Bifurkacioni i lumit Nerodime paraqet një shembull të vetëm në Evropë të derdhjes së një lumi në dy dete. Lumi i Nerodimës buron në Bjeshkët e Jezercit; në afërsi të Ferizajt ndahet pakthyeshëm në dy degë, të cilat kanë derdhje në dy dete të ndryshme. Dega veriore (dega e 
majtë) derdhet në lumin Sitnicë dhe vazhdon rrugëtimin në lumin Ibër, Moravë dhe përmes Danubit  derdhet  në  Detin  e  Zi,  ndërsa  dega  jugore  (dega  e  djathtë)  përmes  lumit  Lepenc dhe Vardarit derdhet në Detin Egje. Ky kuriozitet natyror është mjaft tërheqës për shumë 
studiues  (gjeograf,  gjeolog,  hidrolog,  historian)  etj.,  dhe  ka  rëndësi  të  madhe  edukativo-arsimore, shkencore dhe turistike.
Bifurkacioni  i  lumit  Nerodime  nga  viti  1979  është  vënë  nën  mbrojtje  ligjore  si  Rezervat special i natyrës. Sipërfaqja e mbrojtur është 12.78,71 ha. (vendimi nr: 633-1 datë 24 janar 1979, Ferizaj). 

Burimi

 Shiko edhe 
 Bifurkacioni
 Kyçi hidrografik
 Hidrografia e Kosovës
 Nerodimja

Kategoria:Gjeografia e Kosovës
Kategoria:Hidrologji
Kategoria:Gjeografia e Ferizajit